JY LEES NOU Kerriemaalvleis-pasteitjies
Dié pasteitjies is verslawend en jy gaan sukkel om ná een op te hou! Die kerriegeur is sag en matig – selfs jong kinders sal daarvan hou. Die wortel en ertjies sorg vir 'n effense soet smakie, wat die kerriegeure perfek balanseer.
250 ml grofgerasperde wortels
125 ml bevrore ertjies
Verhit die olie in 'n kastrol en braai die ui daarin tot sag. Voeg die maalvleis by en braai tot halfgaar. Voeg die kerriepoeier by en braai tot geurig en tot die vleis gaar is. Voeg die tamatiepasta by en braai vir nog 15-30 sekondes. Sprinkel die koekmeel oor en braai verder vir nog 30 sekondes.
Voeg nou die vleisaftreksel en grofgerasperde wortels en bevrore ertjies by. Verhit tot kookpunt en prut liggies tot die groente gaar en die mengsel lekker dik is. Geur na smaak met sout en peper. Laat die vulsel afkoel tot kamertemperatuur en verkoel tot benodig.
Voorverhit die oond tot 220 °C en sit 'n groot bakplaat in die oond. Bespuit die holtes van 'n muffinpan met kleefvrye kossproei.
Gebruik driekwart van die deeg om die muffinholtes uit te voer: Rol die deeg dunner uit op 'n meelbestrooide oppervlak en druk groot sirkels uit. Voer die muffinholtes daarmee uit. Skep die vulsel in die uitgevoerde holtes.
Rol die orige deeg dun uit en druk sirkels uit wat net groot genoeg is om die vulsel te bedek. Druk die deegsirkels liggies op die gevulde muffinholtes vas en seël die rande met 'n vurk. Sny 'n klein kruisie bo-op elke pastei. Verf geklitste eier oor die deegdeksels en bak die pasteie vir 10 minute.
Verlaag die oondtemperatuur tot 190 °C en bak vir 'n verdere 15-20 minute tot die deeg goudbruin en bros is. Sit die pasteie voor met tuisgemaakte tamatiesous.